TWPC นำเสนอข้อมูลงาน “Analyst Meeting”
TWPC นำเสนอข้อมูลผลประกอบการไตรมาส 1/64 ในงาน "Analyst Meeting" บนแพลตฟอร์มออนไลน์ ณ ที่ประชุมบริษัทฯ เมื่อเร็ว ๆ นี้
27 พ.ค. 2564

นายโฮ เรน ฮวา ประธานเจ้าหน้าที่บริหารและกรรมการ ร่วมด้วย นายอำนาจ สุขประสงค์ ที่ปรึกษาประธานเจ้าหน้าที่บริหารอาวุโส และ นางสาวรตินันทน์ วงศ์วัชรานนท์ ผู้จัดการฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน) หรือ TWPC นำเสนอข้อมูลผลประกอบการไตรมาส 1/2564 และแผนการดำเนินธุรกิจ ต่อนักวิเคราะห์หลักทรัพย์ และผู้จัดการกองทุนในงาน Analyst Meeting บนแพลตฟอร์มออนไลน์
โดยระบุว่า ภาพรวมผลการดำเนินงานไตรมาส 1/2564 มีกำไรสุทธิเพิ่มขึ้น 56% จากงวดเดียวกันปีก่อน ทำกำไรสูงสุดในรอบ 3 ปี เนื่องจากธุรกิจแป้งมันสำปะหลังที่มีปริมาณการส่งออกเพิ่มขึ้น 46% โดยเฉพาะปริมาณการส่งออกไปประเทศจีนสูงถึง 109% พร้อมธุรกิจฝั่งอาหารได้รับอานิสงส์จากนโยบายกระตุ้นเศรษฐกิจจากภาครัฐ เราชนะ-คนละครึ่ง-ม.33เรารักกัน ขณะที่บริษัทฯ เร่งพัฒนาผลิตภัณฑ์ใหม่ “ไบโอพลาสติก” คาดเริ่มผลิตได้ปลายปีนี้ พร้อมคงเป้ายอดขายปีนี้จะเติบโตระดับ Double Digit ซึ่งงานดังกล่าว จัดขึ้น ณ ที่ประชุมบริษัทฯ เมื่อเร็ว ๆ นี้